*Apstiprināts ar*

*2022.gada*

*7.marta*

*SIA „Rīgas meži” Nekustamo īpašumu*

*nomas tiesību izsoles komisijas*

*Lēmumu nr.1 (protokols nr. 1/07.03.2022.)*

**Izsoles nolikums**

***“Par Rīgas pašvaldībai piederošā zemes gabala zemes vienības daļas 8 m2 un 80 m2 platībā ar kadastra apzīmējumu 0100 095 0030 Mežaparkā iznomāšanu”***

1. **Vispārīgie noteikumi**

1.1. Izsoles rīkotājs:

 Rīgas valstspilsētas pašvaldība SIA „Rīgas meži” personā

 nodokļu maksātāja reģistrācijas Nr.LV40003982628;

 centrālā biroja (korespondences) adrese: Ojāra Vācieša iela 6, k-1, Rīga LV-1004

 juridiskā adrese: Ostas prospekts 11, Rīga LV-1034;

 tālrunis 67012090

e-pasts: rigasmezi@riga.lv;

 kontaktpersona – Aigars Pencis, tālrunis 29288438, e-pasts: aigars.pencis@riga.lv.

1.2. Iznomātājs – SIA „Rīgas meži”, kas rīkojas atbilstoši 29.12.2017. līgumam Nr. RD -17-1043-lī “Kultūras un atpūtas parka “Mežaparks” pārvaldīšanas un apsaimniekošanas līgums” piešķirtajām tiesībām iznomāt kultūras un atpūtas parka “Mežaparks” zemes vienību daļas.

1.3. Izsoli rīko un organizē SIA „Rīgas meži” nekustamo īpašumu iznomāšanas komisija (turpmāk – Komisija), kuras pienākumi un tiesības ir noteikti ar 05.02.2018. SIA „Rīgas meži” valdes lēmumu Nr.1 (protokols Nr.2) apstiprinātajā SIA “Rīgas meži” Nekustamo īpašumu nomas tiesību izsoles komisijas nolikumā, un kura darbojas ar 11.02.2021. SIA „Rīgas meži” rīkojumu Nr.SRM-21-16-rs “Par SIA “Rīgas meži” pārvaldīšanā un īpašumā esošo nekustamo īpašumu nomas tiesību izsoles komisiju” noteiktajā sastāvā.

1.4. Izsoles nolikums (turpmāk – nolikums) ir sagatavots saskaņā ar Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 31.-32.punktu, 23.01.2019. Rīgas domes ieteikumu Nr.2 “Rīgas pilsētas pašvaldībai piederošās, piekrītošās, valdījumā uz likuma pamata esošās zemes iznomāšanas un apbūves tiesības piešķiršanas kārtība” 10., 18. un 20.punktu. Nolikums apstiprināts ar Komisijas sēdes 07.03.2022. lēmumu (protokols Nr. 1/07.03.2022.).

1.5. Nomas tiesību ieguvējs – pretendents, kurš attiecībā uz kādu no Izsoles objektiem atzīts par izsoles uzvarētāju.

1.6. Nomnieks – persona, ar kuru ir parakstīts nomas līgums.

1.7. Pretendents – persona vai personālsabiedrība, kura saskaņā ar spēkā esošajiem normatīvajiem aktiem var iegūt nomā Īpašumus, veic komercdarbību vai saimniecisko darbību ar specializāciju kādā no Nolikuma 1.9.punktā noteiktajiem pakalpojumu sniegšanas veidiem, ar pieredzi atbilstoši Nolikuma 5.1.punktā noteiktajam, kurai piedāvājumu atvēršanas dienā nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150 EUR, un neizpildītu saistību pret SIA “Rīgas meži”, kā arī nav pasludināta maksātnespēja, tā neatrodas likvidācijas vai bankrota stadijā, pret to vai tā patiesā labuma guvēju nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un kuras iesniegtie dokumenti par dalību nomas tiesību izsolē ir iesniegti un reģistrēti Nolikumā noteiktajā kārtībā.

1.8. Izsolētiks piešķirtas nomas tiesības uz zemes gabala ar kadastra apzīmējumu 0100 095 0030 Rīgā, Kultūras un atpūtas parka „Mežaparks” teritorijā daļām saskaņā ar Nolikuma 1.pielikumā pievienoto “Izsoles objektu sarakstu” (turpmāk – Īpašumi), Īpašumu atrašanās vietas plāni 2.pielikumā.

1.9. Nomas līgumā paredzētais izmantošanas veids – **batutu un bērnu rotaļu iekārtas izvietošana** ar Nolikuma 1.pielikumā norādītajiem nosacījumiem.

1.10. Izsoles mērķis ir saņemt izsoles piedāvājumu ar augstāko nomas maksu, iznomājot nekustamo īpašumu daļas nolikuma 1.9. apakšpunktā norādītajam mērķim.

1.11. Izsoles veids – mutiskaizsole ar augšupejošu soli.

1.12. Rīgas valstspilsētas pašvaldības īpašuma tiesības uz Īpašumu nostiprinātas Rīgas valstspilsētas pašvaldības zemesgrāmatas nodalījumā Nr.4355.

1.13. Īpašuma atļautā izmantošana saskaņā ar Kultūras un atpūtas parka „Mežaparks” lokālplānojumu un teritorijas izmantošanas un apbūves noteikumiem – apstādījumu un dabas teritorija.

1.14. Īpašuma labiekārtojums – elektroapgāde, ūdensapgāde un kanalizācija nav pieejama.

1.15. Nomas tiesību ieguvējs iegūst tiesības slēgt nomas līgumu (4.pielikums) ar Iznomātāju. Nomas līgums ir šī Nolikuma neatņemama sastāvdaļa un Nomas tiesību ieguvēja jebkuras prasības mainīt šī Nolikuma noteikumus, kā arī atteikšanās parakstīt Iznomātāja sagatavoto nomas līgumu tiks uzskatītas par atteikumu atbilstoši šim Nolikumam.

**2. Izsoles sākumcena un nomas līguma termiņš**

* 1. Saskaņā ar sertificēta nekustamā īpašuma vērtētāja noteikto iespējamo tirgus nomas maksas novērtējumu kā nomas maksas zemāko robežu izsoles nosacītā **nomas maksa un izsoles sākumcena par katru vienu Izsoles objektu (Īpašuma) nomu (bez pievienotās vērtības nodokļa) ir norādīta Nolikuma 1.pielikumā.** Īpašumu Nomas termiņš ir no **2022.gada 2.aprīļa līdz 2022.gada 30.septembrim**.
	2. Papildus izsolītajai nomas maksai tiek piemērota infrastruktūras uzturēšanas maksa mēnesī– **120,00 EUR** un PVN 21% periodā no 1.maija līdz 30.septembrim un **60,00EUR** un PVN 21% pārējā laikā par SIA „Rīgas meži” sniegto infrastruktūras pakalpojumu, *kas ietver teritorijas apsaimniekošanas un uzturēšanas darbību kopumu, kuru sistemātiski veic SIA „Rīgas meži”, tajā skaitā, teritoriju celiņu tīrīšana, apstādījumu veidošana un kopšana, Nomnieka saimnieciskās darbības rezultātā radīto atkritumu savākšana teritorijā u.c. darbības, kas nodrošina publiskās rekreācijas kvalitātes līmeņa pastāvīgu uzturēšanu, nodrošinot parka teritorijā saimniecisko un komercdarbību veicošo personu darbības īstenošanai atbilstošu vidi.*
	3. **Līdz pieteikuma par piedalīšanos izsolē iesniegšanai Pretendents iemaksā drošības naudu SIA „Rīgas meži”, vienotais reģistrācijas nr. 40003982628, konts LV15PARX0005508860001 AS „Citadele banka”, kods PARXLV22, Nolikuma 2.1.punktā noteiktās Izsoles objekta izsoles sākumcenas apmērā (par katru Izsoles objektu).**
	4. Drošības nauda izsoles pretendentam vai dalībniekam netiek atgriezta nolikuma 9.11. punktā noteiktajos gadījumos.

2.5.Nomas maksa tiek aplikta ar pievienotās vērtības nodokli 21% apmērā.

**3. Izsoles objektu nomas īpašie nosacījumi**

* 1. Iekārtojums, tai skaitā uzstādītās iekārtas, iepriekš ir jāsaskaņo ar Iznomātāju. Darbība atļauta ievērojot noteiktās Īpašuma platības robežas.
	2. Iznomātājam ir tiesības uzteikt nomas līgumu, brīdinot Nomnieku 30 (trīsdesmit) dienas iepriekš, ja Īpašums būs nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai neatlīdzinot Nomnieka zaudējumus, kas saistīti ar Līguma pirmstermiņa izbeigšanu.
	3. Gadījumos, kad pieņemts lēmums par pasākumu organizēšanu un nomnieka komerciālā darbība traucē vai rada šķēršļus attiecīgā pasākuma norisei, nomniekam ir pienākums apturēt / ierobežot savu darbību uz pasākumu laiku bez tiesībām saņemt nomas maksas kompensāciju. Par šādu pasākumu norisi Iznomātājam ir pienākums savlaicīgi (ne vēlāk kā 10 (desmit) darba dienas pirms pasākuma norises) rakstiski paziņot Nomniekam.
	4. Iznomātājam ir tiesības blakus iznomātajam Īpašumam organizēt vai saskaņot sporta, izglītojošu, kultūras vai izklaides norišu organizēšanu, t.sk. ielu tirdzniecību.
	5. Ja atklājas, ka iznomāto zemesgabalu nav iespējams izmantot 1.9.punktā noteiktajam mērķim, nomnieks var atkāpties no zemes nomas līguma, nesaņemot nekādu izdevumu (ne nepieciešamo, ne derīgo, ne greznuma izdevumu) atlīdzību no Rīgas pilsētas pašvaldības vai SIA “Rīgas meži” par zemesgabala izpētē, projekta sagatavošanā un dokumentācijas izstrādāšanā veiktajiem ieguldījumiem un citiem izdevumiem.
	6. Zemesgabala nomniekam, beidzoties zemes nomas līguma termiņam, ir pienākums atbrīvot zemesgabalu – demontēt par saviem līdzekļiem tur esošo īslaicīgās lietošanas būvi/es (ja tādas bijušas uzstādītas), ar to saistīto infrastruktūru un sakopt to atbilstoši sakārtotas vides prasībām. Rīgas pilsētas pašvaldība un SIA “Rīgas meži” neatlīdzina nomniekam nekādus izdevumus (ne nepieciešamos, ne derīgos, ne greznuma izdevumus) par būvi, kā arī par zemesgabalā veiktajiem ieguldījumiem.
	7. Nomnieks nodrošina Īpašuma uzturēšanu atbilstoši normatīvo aktu prasībām.
	8. Nomniekam ir tiesības nodot Īpašumu apakšnomā tikai ar iepriekšēju iznomātāja rakstisku piekrišanu.
	9. Papildus Īpašuma nomas maksai nomniekam par katru iegūto izsoles objektu saskaņā ar Iznomātāja izrakstītiem rēķiniem jāmaksā:
		1. kompensācija par nekustamā īpašuma nodokli par nomas periodu;
		2. vienreizēja kompensācija par veiktās nekustamā īpašuma tirgus maksas novērtējuma sagatavošanas izmaksām katram no Izsoles objektiem - ir **170,00 EUR** un **PVN 21%** apmērā.
1. **Pretendenti un izsoles izsludināšana**
	1. Sludinājums par nomas tiesību izsoli un nolikums tiek publicēts Rīgas valstpilsētas pašvaldības portālā [www.riga.lv](http://www.riga.lv), Valsts Nekustamie īpašumi portālā [www.vni.lv](http://www.vni.lv) un iznomātāja mājas lapā [www.rigasmezi.lv](http://www.rigasmezi.lv). Sludinājumā tiek norādītas šādas ziņas:
		1. Īpašumu adrese un sastāvs;
		2. izsoles laiks un vieta;
		3. izsoles sākumcenas;
		4. kur un kad var iepazīties ar nolikumu;
		5. kā var vienoties par Īpašumu apskates vietu un laiku;
		6. kur un kad var pieteikties dalībai izsolē.
	2. Ar nolikumu, tai skaitā nomas līguma projektu interesenti var iepazīties Rīgas valstpilsētas pašvaldības portālā [www.riga.lv](http://www.riga.lv) un iznomātāja mājas lapā [www.rigasmezi.lv](http://www.rigasmezi.lv).
	3. Objektus var apskatīt dabā, iepriekš piesakoties un vienojoties par konkrēto apskates laiku ar **Aigaru Penci**, pa tālruni **29288438 vai e-pastu:** **aigars.pencis@riga.lv**.
	4. Iznomātajam ir tiesības publiskot informāciju par izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt konkrēto Īpašumu.

## Pieteikumu dokumenti un to noformēšana

* 1. Dalībai izsolē pretendents iesniedz šādus dokumentus:
		1. **fiziskā persona vai personu grupa iesniedz:**
1. aizpildītu pieteikumu dalībai izsolē (sagatavo saskaņā ar 3.pielikumā pievienoto formu un norāda visas prasītās ziņas); pieteikumā norādītā elektroniskā pasta adrese tiks izmantota saziņai ar pretendentu šajā Nolikumā noteiktajā kārtībā; pieteikuma dokuments, kurš nebūs aizpildīts atbilstoši norādītajai formai, vai aizpildīts nepilnīgi, nenorādot visas prasītās ziņas netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;
2. Valsts ieņēmumu dienesta (VID) izsniegtas izziņas oriģinālu vai elektroniski Elektroniskās deklarēšanās sistēmas (EDS) sagatavotas izziņas izdruku (ar iespēju pārbaudīt elektroniskā dokumenta autentiskumu), kas izdota ne vēlāk kā 5 (piecas) dienas pirms dalības izsolē dokumentu iesniegšanas dienas, par to, ka pretendentam nav nodokļu parādu, kas pārsniedz EUR 150.00; (ja persona nav reģistrēta VID kā nodokļu maksātāja, tad jāiesniedz dokumenti, kas apliecina faktu, ka persona ir iesniegusi dokumentus VID nodokļu maksātāja statusa reģistrēšanai); dokuments, kuram nebūs iespējams pārbaudīt elektroniskā dokumenta autentiskumu netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;
3. apliecinājumu, ka tai nav maksājumu parādu (t.sk. pilnībā vai daļēji neapmaksāti Iznomātāja izrakstīti rēķini) pret Iznomātāju, kas izriet no jebkāda veida iepriekš nodibinātām tiesiskām attiecībām un kas kopsummā pārsniedz 150 *euro;*
4. sarakstu ar Izsoles dalībnieka piedāvāto pakalpojumu klāstu katram no Izsoles objektiem, uz kuriem tas pretendē (3.pielikums);
5. līdzšinējas darbības apraksts (3.pielikums);
6. objekta vizualizācijas attēlu un informāciju par iekārtu izmēriem;
7. maksājumu dokumentu par drošības naudas 2.3.punktā noteiktajā apmērā samaksu;
8. notariāli apliecinātu pilnvarojumu pārstāvēt fizisko personu šajā Īpašuma nomas tiesību izsolē, ja personu pārstāv pilnvarnieks. Pilnvarā ir jābūt nepārprotami norādītam, ka persona ir pilnvarota pārstāvēt pilnvarnieku un piedalīties konkrēti šajā nomas tiesību izsolē vai šāda veida nomas tiesību izsolēs, norādot vārdu uzvārdu, personas kodu.
	* 1. **juridiskā persona vai personālsabiedrība iesniedz:**
9. aizpildītu pieteikumu dalībai izsolē (sagatavo saskaņā ar 3.pielikumā pievienoto formu un norāda visas prasītās ziņas); pieteikumā norādītā elektroniskā pasta adrese tiks izmantota saziņai ar pretendentu šajā Nolikumā noteiktajā kārtībā; pieteikuma dokuments, kurš nebūs aizpildīts atbilstoši norādītajai formai, vai aizpildīts nepilnīgi, nenorādot visas prasītās ziņas netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;

2) Valsts ieņēmumu dienesta (VID) izsniegtas izziņas oriģinālu vai elektroniski Elektroniskās deklarēšanās sistēmas (EDS) sagatavotas izziņas izdruku (ar iespēju pārbaudīt elektroniskā dokumenta autentiskumu), kas izdota ne vēlāk kā 5 (piecas) dienas pirms dalības izsolē dokumentu iesniegšanas dienas, par to, ka pretendentam nav nodokļu parādu, kas pārsniedz EUR 150.00; dokuments, kuram nebūs iespējams pārbaudīt elektroniskā dokumenta autentiskumu netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu; Minētie nosacījumi attiecas arī uz pretendenta biedru (ja pretendents ir apvienība vai personālsabiedrība) un dalībnieku, kā arī patieso labuma guvēju Noziedzīgi iegūtu līdzekļu legalizācijas un terorisma finansēšanas novēršanas likuma izpratnē;

3) apliecinājumu, ka tai nav maksājumu parādu (t.sk. pilnībā vai daļēji neapmaksāti Iznomātāja izrakstīti rēķini) pret Iznomātāju, kas izriet no jebkāda veida iepriekš nodibinātām tiesiskām attiecībām un kas kopsummā pārsniedz 150 *euro*. Minētie nosacījumi attiecas arī uz pretendenta biedru (ja pretendents ir apvienība vai personālsabiedrība) un dalībnieku, kā arī patieso labuma guvēju Noziedzīgi iegūtu līdzekļu legalizācijas un terorisma finansēšanas novēršanas likuma izpratnē;

4) līdzšinējas darbības apraksts (3.pielikums);

1. sarakstu ar Izsoles dalībnieka piedāvāto pakalpojumu klāstu katram no Izsoles objektiem, uz kuriem tas pretendē (3.pielikums);
2. objekta vizualizācijas attēlu un informāciju par iekārtas izmēriem;
3. maksājumu dokumentu par drošības naudas 2.3.punktā noteiktajā apmērā samaksu;
4. pilnvarojumu pārstāvēt juridisko personu, ja juridisko personu pārstāv persona, kurai nav Uzņēmumu reģistrā reģistrētas pārstāvības tiesības. Pilnvarā ir jābūt nepārprotami norādītam, ka persona ir pilnvarota pārstāvēt pilnvarnieku un piedalīties konkrēti šajā nomas tiesību izsolē vai šāda veida nomas tiesību izsolēs, norādot vārdu uzvārdu, personas kodu;

5.1.3.Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek iesniegti papildus pierādījumi iesniegtā oriģinālā dokumenta juridiskajam spēkam vai apliecinot dokumenta atvasinājuma (kopijas) atbilstību tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

* 1. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.
	2. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši Dokumentu juridiskā spēka likumam, Ministru kabineta 2018.gada 04.septembra noteikumiem Nr.558 „Dokumentu izstrādāšanas un noformēšanas kārtība”, kā arī saskaņā ar šiem noteikumiem. Reģistrācijai iesniegtie dokumenti izsoles dalībniekiem netiek atdoti.
	3. Pretendents ir tiesīgs grozīt vai atsaukt iesniegto pieteikumu rakstiski, par to paziņojot SIA „Rīgas meži” līdz pieteikumu iesniegšanas termiņa beigām.
	4. Grozījumus pieteikuma dokumentos pretendents noformē un iesniedz tādā pašā kārtībā kā piedāvājumus (6.1. punkts).
	5. Visas izmaksas, kas saistītas ar pieteikumu sagatavošanu sedz pretendenti.
	6. Saziņai ar Pretendentu par visiem izsoles norises jautājumiem Iznomātājs, Izsoles komisija vai tās uzdevumā Izsoles sekretārs izmantos vienīgi pieteikumā norādīto elektroniskā pasta adresi. Pretendentam ir jānodrošina tā norādītās elektroniskā pasta adreses pastāvīga kontrole.
	7. Pretendenta iesniegts izsoles pieteikums ir pierādījums tam, ka viņš ir iepazinies ar Nolikumu, piekrīt Nolikuma noteikumiem un viņam ir zināmas noteikumu neievērošanas sekas.
1. **Pieteikumu iesniegšana izsolei**
	1. Pieteikuma dokumenti jāiesniedz **līdz 2022.gada 18.martam** elektroniski nosūtot uz elektroniskā pasta adresi: izsoles@rigasmezi.lv, sūtījuma priekšmetā norādot ***“Izsolei „Par Rīgas pašvaldībai piederošā zemes gabala zemes vienības daļas 8 m2 un 80 m2 platībā ar kadastra apzīmējumu 0100 095 0030 Mežaparkā iznomāšanu”;*** elektroniski iesniegtiem dokumentiem ir jābūt parakstītiem elektroniski ar drošu elektronisko parakstu, kas satur laika zīmogu – visi pieteikuma dokumenti jāparaksta apvienoti vienā elektroniskajā dokumentā;

**vai līdz 2022.gada 18.martam plkst. 17:00**

klātienē Ojāra Vācieša iela 6, k-1, Rīga LV-1004 vai ar pasta starpniecību 6.2.punktā norādītajā adresē slēgtā aploksnē, uz kuras ir izdarītas šādas atzīmes: saņēmēja – iznomātāja nosaukums, norāde: ***“Izsolei „*** ***Par Rīgas pašvaldībai piederošā zemes gabala zemes vienības daļas 8 m2 un 80 m2 platībā ar kadastra apzīmējumu 0100 095 0030 Mežaparkā iznomāšanu”***; un: „Neatvērt pirms pieteikumu atvēršanas sanāksmes”, kā arī elektroniskā pasta adrese, uz kuru pretendents vēlas saņemt paziņojumu par pieteikuma aploksnes saņemšanu;

* 1. **Saistībā ar 28.09.2021. Ministru kabineta noteikumos Nr.662 “Epidemioloģiskās drošības pasākumi Covid-19 infekcijas izplatības ierobežošanai” noteiktos ierobežojumus, Izsoles rīkotājs aicina pretendentus izmantot elektronisko dokumentu iesniegšanas formu.** Pieteikumu iesniegšana klātienē iespējama darba dienās SIA „Rīgas meži” centrālajā birojā Rīgā, Ojāra Vācieša ielā 6,k-1, sekretariātā, tikai iepriekš saskaņotā laikā, par iesniegšanas laiku vismaz vienu darba dienu pirms pieteikuma iesniegšanas sazinoties ar Nolikuma 1.1.punktā noteikto kontaktpersonu, kā arī ievērojot pieņemšanas vietā noteiktos drošības pasākumus.
	2. Visi pēc nolikuma 6.1.apakšpunktā minētā termiņa saņemtie pieteikumi, kā arī pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
	3. Saņemot pieteikumus, SIA “Rīgas meži” birojs tos reģistrē izsoles pieteikumu iesniegšanas reģistrācijas lapā iesniegšanas secībā, uz aploksnes norādot tā reģistrācijas numuru, saņemšanas datumu un laiku, apliecinot ar parakstu.
	4. Informācija par reģistrētiem pretendentiem un to skaitu netiek izpausta līdz pieteikumu atvēršanas sanāksmei.
1. **Piedāvājumu atvēršanas kārtība un to tālāka izskatīšana**
	1. Pieteikumu atvēršanas sanāksme (Pretendentu iesniegto pieteikumu un tiem pievienoto dokumentu atbilstības šīs Nolikuma prasībām pārbaude) notiks 2022.gada 21.martā plkst.11:00, SIA „Rīgas meži” biroja Rīgā, Ojāra Vācieša ielā 6, k-1.
	2. Pieteikumu atvēršanas sanāksme ir slēgta.
	3. Pirms Izsoles sēdes katrs Komisijas loceklis paraksta apliecinājumu, ka viņš nav personīgi ieinteresēts kādā no iesniegtajiem pieteikumiem. Pretējā gadījumā attiecīgais komisijas loceklis nepiedalās turpmākajā Komisijas darbā.
	4. Komisijas priekšsēdētājs atver pieteikumus un uzskaita iesniegtos dokumentus.
	5. Komisijas priekšsēdētājs un komisijas locekļi parakstās uz katra pieteikuma.
	6. Ar komisijas lēmumu pieteikums netiek tālāk izskatīts un Pretendents netiek pielaists dalībai izsolē, ja:
		1. nav iesniegti visi dokumenti, kas norādīti Nolikuma 5.1.punktā, iesniegtie pieteikuma dokumenti ir aizpildīti nepilnīgi (nav norādītas Nolikumā prasītās ziņas) vai kāds no iesniegtajiem dokumentiem atzīstams par nederīgu tā juridiskā spēka trūkuma dēļ (dokuments nav parakstīts, kopija nav apliecināta u.tml.);
		2. uz pieteikumu atvēršanas brīdi Pretendentam ir pasludināta maksātnespēja, tiesā ir uzsākts tiesiskās aizsardzības vai ārpustiesiskās aizsardzības process, ir pieņemts lēmums par likvidāciju, ir apturēta vai pārtraukta saimnieciskā darbība, ir nodokļu parādi, tajā skaitā, valsts sociālās apdrošināšanas obligāto iemaksu parādi, kas kopsummā pārsniedz 150 EUR, ir neizpildītas saistības pret SIA “Rīgas meži”;
		3. pretendenta norādītais pakalpojumu klāsts neatbilst Nolikuma 1.pielikumā norādītajam nosacījumiem;
		4. līdz pieteikuma par piedalīšanos izsolē iesniegšanai Iznomātājs nav saņēmis Nolikumā norādītajā kontā Pretendenta drošības naudas maksājumu;
		5. pretendents nav ievērojis kādus Nolikumā noteiktus ierobežojumus;
	7. izsoles komisija sastāda dalībnieku sarakstu, iekļaujot tajā personas, kuru pieteikumi atbilst Nolikuma 5.1.punkta prasībām. Izsoles dalībnieku sarakstā norāda šādas ziņas:
		1. dalībnieka kārtas numuru;
		2. komersanta pilnu nosaukumu vai fiziskas personas vārdu un uzvārdu;
		3. nodokļu maksātāja reģistrācijas numuru;
		4. izsoles objektu, uz kuru tas pieteicies.
	8. Komisijas sekretārs informē Pretendentu par pieņemto Komisijas lēmumu par viņa iekļaušanu Izsoles dalībnieku sarakstā vai nepielaišanu dalībai izsolē, nosūtot attiecīgu paziņojumu uz Pretendenta piedāvājumā norādīto elektroniskā pasta adresi. Šis paziņojums uzskatāms par pamatu Pretendentam ierasties uz Izsoli Izsoles sludinājumā norādītajā laikā un vietā.
	9. Ja izsoles dalībnieks nav reģistrēts par izsoles dalībnieku, uz pieteikumā norādīto Pretendenta bankas kontu tiek atmaksāta viņa iemaksātā drošības naudu.
	10. Izsoles komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta, tādējādi viņš zaudē tiesības piedalīties izsolē, un viņam neatmaksā iemaksāto drošības naudu.
	11. Izsole attiecībā pret atsevišķu izsoles objektu nenotiek, ja dalībai izsolē uz šo izsoles objektu nav iesniegts neviens pieteikums.
	12. Ja nolikumā noteiktajā termiņā par kādu atsevišķu izsoles objektu nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.
	13. Informācija par izsoles dalībniekiem un to skaitu līdz izsolei netiek izpausta.
2. **Izsoles norise**
	1. Izsole notiks **2022.gada 23.martā plkst. 10:00** Rīgā, SIA „Rīgas meži” biroja telpās Rīgā, Ojāra Vācieša ielā 6,k-1. Izsoles dalībnieku izsolē drīkstēs pārstāvēt tikai viena fiziska persona. Izsoles norises vietā jāievēro **Veselības ministrijas 12.05.2020. ieteikumi Nr. IeNA/8 „Ieteikumi Covid-19 infekcijas profilaksei”.**

**Izsolē var piedalīties personas, kurām ir derīgs sadarbspējīgs primārās vakcinācijas vai balstvakcinācijas sertifikāts pret Covid-19 infekciju vai sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju.**

 **Komisija Covid-19 infekcijas izplatības laikā var pagarināt izsoles pretendentu pieteikumu iesniegšanas termiņu un mainīt izsoles norises datumu, laiku un vietu vai mainīt tās norises formu uz izsoli tiešsaistē MS Teams programmā. Iesniedzot pieteikumu dalībai izsolē, izsoles pretendents uzņemas risku par visiem iespējamiem zaudējumiem, ja komisija Covid-19 infekcijas izplatības laikā pieņem kādu no iepriekš minētajiem lēmumiem. Par izsoles laika pārcelšanu vai tās norises izmaiņām Komisija informēs visus pretendentus, kas būs iesnieguši piedāvājumus izsolei.**

**Vietā, kur notiks izsole, jāievēro divu metru fizisku distanci, persona, kura nelieto mutes un deguna aizsegu vai to lieto neatbilstošā veidā (neaizsedzot degunu un muti), netiek ielaista izsoles vietā. Persona, kura neievēro epidemioloģiskās drošības prasības, tai skaitā nelieto mutes un deguna aizsegu, netiek pielaista dalībai izsolē.** Personai, kura netika pielaista dalībai izsolē, tiek atmaksāta drošības nauda vispārējā kārtībā.

* 1. Izsoli vada Komisijas vadītājs.
	2. Izsoles dalībnieki vai to pilnvarotās personas izsoles telpā uzrāda personu apliecinošu dokumentu un pilnvaru (ja tāda nav bijusi iesniegta iepriekš) un ar savu parakstu apstiprina, ka piekrīt izsoles noteikumiem, un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.
	3. Ja izsoles dalībnieks vai viņa pilnvarotā persona izsoles telpā nevar uzrādīt personu apliecinošu dokumentu vai pilnvaru (un tāda nav bijusi iesniegta iepriekš), tiek uzskatīts, ka izsoles dalībnieks nav ieradies uz izsoli.
	4. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tiek uzskatīts, ka šis izsoles dalībnieks nav piedalījies izsolē, un viņam neatmaksā drošības naudu.
	5. Pilnvaroto personu darbības izsolē ir saistošas izsoles dalībniekiem. Pilnvaroto personu atsaukšana vai aizstāšana ar citu izsoles pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
	6. Komisijas priekšsēdētājs, atklājot izsoli, nosauc visus izsoles objektus, norādot to adresi un sastāvu, paziņo Izsoles objektu sākumcenas, soli, par kādu sākumcenu var pārsolīt.
	7. Viens izsoles solis katram no Izsoles objektiem 8m2 platībā ir **25,00 EUR** (bez PVN) un izsoles objektam 80m2 platībā ir **30,00 EUR** (bez PVN) pie attiecīgā Izsoles objekta sākumcenas.
	8. Ja uz kāda no Izsoles objektiem izsoli reģistrējies tikai viens izsoles dalībnieks, solīšana nenotiek un Izsoles objektu iegūst vienīgais uz to pretendējošais izsoles dalībnieks par tādu nomas maksas apmēru, ko veido sākotnējās nomas maksas apmērs, kas paaugstināts par vienu soli.
	9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.
	10. Izsoles vadītājs atkārto solītāja dalībnieka numuru un piedāvāto nomas maksu. Ja neviens no solītājiem augstāku nomas maksu nepiedāvā, izsoles vadītājs trīs reizes atkārto pēdējo piedāvāto augstāko nomas maksu un fiksē to ar āmura piesitienu. Šis āmura piesitiens noslēdz nomas tiesību iegūšanu. Par izsoles uzvarētāju atzīt dalībnieku, kurš solījis pēdējo augstāko solījumu.
	11. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas reģistrēts ar mazāku kārtas numuru.
	12. Izsoles dalībnieku sarakstā ieraksta solītāja vārdu un uzvārdu, solītāja pēdējo nosolīto nomas maksu.
	13. Katrs solītājs ar parakstu izsoles dalībnieku sarakstā apstiprina savu pēdējo solīto nomas maksu. Ja tas netiek izdarīts, viņš tiek svītrots no izsoles dalībnieku saraksta, un viņam neatmaksā drošības naudu.
	14. Izsoles komisija protokolē izsoles gaitu. Izsoles protokolam kā pielikumu pievieno dalībnieku sarakstu.
	15. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.
	16. Komisija patur tiesības jebkurā brīdī pārtraukt izsoli, ja tā konstatē jebkādas nepilnības nolikumā.
1. **Izsoles rezultātu apstiprināšana un nomas līguma spēkā stāšanās kārtība**
	1. Izsoles komisija 3 (trīs) darba dienu laikā pēc izsoles sastāda izsoles protokolu, vienlaicīgi pārbaudot un protokolā fiksējot vai pret kādu no izsoles uzvarētājiem vai tā patiesā labuma guvējiem nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Izsoles dalībnieks, kas neiztur sankciju pārbaudi, zaudē izsolē iegūtās tiesības un viņa vietā par uzvarētāju tiek atzīts nākamais izsoles dalībnieks, kurš solījis pēdējo augstāko solījumu un izturējis sankciju pārbaudi. Izsoles komisija sagatavoto izsoles protokolu nodod protokolu iznomātājam izsoles rezultātu apstiprināšanai.
	2. Lēmumu par izsoles rezultātu apstiprināšanu pieņem iznomātājs. Gadījumos, kad uz izsoles objektu pieteicies tikai viens dalībnieks un atbilstoši izsoles noteikumiem šis dalībnieks ieguvis izsoles objektu, pie nosacījuma, ka neviena persona, kas vēlējās pieteikties dalībai izsolē uz šo pašu objektu, nav noraidīta piedalīties izsolē, izsoles komisijas lēmums par izsoles uzvarētāju ir atzīstams kā galīgs, pēc kura ar uzvarētāju tiek noslēgts zemes nomas līgums. Lēmums par izsoles rezultātu apstiprināšanu tiek publicēts internetā Rīgas valstspilsētas pašvaldības portālā [www.riga.lv](http://www.riga.lv) un iznomātāja mājaslapā www.rigasmezi.lv.
	3. Izsoles uzvarētājs ne vēlāk kā nākamo 7 (septiņu) dienu laikā pēc izsoles rezultāta apstiprināšanas paraksta zemes nomas līgumu.
	4. Ja Izsoles uzvarētājs neparaksta zemes nomas līgumu, viņš zaudē iemaksāto drošības naudu un izsolē iegūtās tiesības.
	5. Nolikuma 9.4.punktā minētajā gadījumā iepriekšējais pārsolītais izsoles dalībnieks stājas nosolītāja vietā, un viņš tiek aicināts parakstīt zemes nomas līgumu ar paša nosolīto augstāko nomas maksu.
	6. Ja nosolītājs, kas par tādu kļuvis saskaņā ar šo noteikumu 9.5.punktu, neparaksta zemes nomas līgumu, viņš zaudē iemaksāto drošības naudu un izsolē iegūtās tiesības, un tas tiek ierakstīts nomas tiesību izsoles protokolā; izsolāmo objektu iegūst nākamais pārsolītais izsoles dalībnieks, un uz viņu ir attiecināms šo noteikumu 9.4.punktā noteiktais. Šo principu piemēro attiecībā uz katru nākamo pārsolīto izsoles dalībnieku, ja par nosolītāju atzītais neveic šo noteikumu 9.4.punktā minēto pienākumu.
	7. Zemes nomas līgums stājas spēkā pēc līguma savstarpējas parakstīšanas. Zemes nomas līgums netiek reģistrēts un nestājas spēkā, ja izsole tiek atzīta par spēkā neesošu.
	8. Informācija par nomas līguma noslēgšanu ne vēlāk kā 2 (divu) darba dienu laikā pēc tā noslēgšanas tiek publicēta Rīgas valstspilsētas pašvaldības portālā [www.riga.lv](http://www.riga.lv), iznomātāja mājas lapā [www.rigasmezi.lv](http://www.rigasmezi.lv) un [www.vni.lv](http://www.vni.lv).
	9. Nomnieka samaksātā izsoles drošības nauda tiek ieskaitīta Līgumā (4.pielikums) noteikto maksājumu nodrošinājuma depozītā, kurš tiek atgriezts Nomniekam pēc visu Līgumā noteikto maksājumu segšanas. Ja izsolē samaksātā drošības naudas summa ir mazāka kā 50% no Līguma(4.pielikums) 3.1.punktā noteiktās viena mēneša maksas summas (ar PVN), tad Nomnieks 5 (piecu) darba dienu laikā pēc Līguma noslēgšanas veic trūkstošās summas iemaksu, lai kopējā depozīta summa atbilstu minētajam apmēram. Ja Nomnieks nepilda Līgumā noteiktās maksājumu saistības, depozīts tiek izmantots šo parādu segšanai.
	10. Pēc zemes nomas līguma stāšanās spēkā tiek atmaksāta drošības nauda pārējiem izsoles pretendentiem vai dalībniekiem, izņemot 9.11.punktā noteiktos gadījumus.
	11. Drošības nauda attiecīgajam izsoles pretendentam vai dalībniekam netiek atmaksāta, ja:
		1. izsoles pretendents ir sniedzis nepatiesas ziņas un tādēļ netiek iekļauts izsoles dalībnieku sarakstā vai tiek no tā svītrots;
		2. izsoles dalībnieks vai tā pilnvarotā persona nav ieradusies uz izsoli un/vai atteikusies no dalības izsolē;
		3. izsoles dalībnieks izsoles laikā nepiedalās solīšanā;
		4. izsoles dalībnieks neparakstās par savu pēdējo nosolīto zemes nomas maksu;
		5. nosolītājs vai izsolāmās mantas ieguvējs, kas par tādu kļuvis Nolikumā noteiktajā kārtībā, neparaksta zemes nomas līgumu;
		6. izsoles dalībnieks ir veicis darbības, kas bijušas par pamatu atzīt izsoli par spēkā neesošu.
	12. Neatmaksātā drošības nauda tiek ieskaitīta SIA “Rīgas meži” budžetā.
2. **Nenotikusi izsole, spēkā neesoša izsole un atkārtota izsole**
	1. Izsole kopumā vai attiecībā uz atsevišķu Izsoles objektu atzīstama par nenotikušu:
		1. ja uz izsoli nav reģistrēts vai uz izsoli nav ieradies (arī, ja izsole tiek organizēta attālināti) neviens izsoles dalībnieks;
		2. ja neviens izsoles dalībnieks nav pārsolījis sākotnējās nomas maksas apmēru;
		3. ja neviens no izsoles dalībniekiem, kuri ieguvuši tiesības slēgt zemes nomas līgumu, neparaksta zemes nomas līgumu;
		4. ja attiecīgās izsoles objekta dalībnieki zaudējuši iegūtās tiesības tiem noteikto sankciju dēļ.
	2. Izsole kopumā vai attiecībā uz atsevišķu Izsoles objektu tiek atzīta par spēkā neesošu un tiek rīkota atkārtota izsole:
		1. ja izsole tikusi izziņota, pārkāpjot šos noteikumus;
		2. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
		4. ja izsoles objektu iegūst persona, kurai nav bijušas tiesības piedalīties izsolē;
		5. ja izsole notikusi citā vietā un laikā, nekā norādīts sludinājumā.
	3. Pretenzijas ar attiecīgiem pierādījumiem par 10.2.punktā minētajiem pārkāpumiem var pieteikt izsoles komisijai ne vēlāk kā 3 (trīs) darba dienu laikā pēc izsoles norises dienas. Izsoles komisija 3 (trīs) darba dienu laikā pieņem lēmumu par izsoles atzīšanu par spēkā neesošu vai pretenzijas noraidīšanu.
	4. Atkārtota izsole rīkojama šajos noteikumos noteiktajā kārtībā.
3. **Sūdzību iesniegšana**

Personas var iesniegt sūdzību Iznomātājam par izsoles komisijas darbībām 5 (piecu) darba dienu laikā no dienas, kad izsoles dalībniekam kļuva zināms par pārkāpumu, kas ir sūdzības priekšmets.

* 1. Pielikumā:

1.pielikums – Izsoles objektu saraksts;

2.pielikums – Īpašuma atrašanās vietas plāni;

3.pielikums - Pieteikuma dalībai izsolē forma;

4.pielikums - Zemes nomas līguma projekts.

Izsoles komisijas priekšsēdētājs

 /personīgais paraksts/

|  |  |
| --- | --- |
|  |  |